als_Latn dik_Latn sag_Latn
Kurseni shumë para. Vërtet shumë! Para të cilat mund të jenë shumë të dobishme për një çift të ri që sapo ka nisur jetën si të martuar. Dhe një udhëtim ekzotik për muaj mjalti nuk do të ishte keq.
Martesë – Dasmë = Më shumë festime me njerëzit të cilët kanë vërtet rëndësi për ty. Dasmat në përgjithësi, e sidomos ato shqiptare janë të të mbushura me të afërm e miq të prindërve që ndoshta nuk i keni takuar kurrë dhe takimi me ta nuk do t’ju lejojë të rrini me personat që doni realisht. Në vend të kësaj mund të organizoni një mbrëmje më intime me shoqërinë e afërt e familjarët.
Nuk rrezikon të ofendosh askënd. Në momentin që t’i vendos të mos bësh një dasmë, dajës së gruas së xhaxhait të mamasë i cili ju ka ardhur për vizitë kur bletë shtëpinë e re, nuk do t’i mbesë hatri. Dhe prindërve të cilët janë zakonisht ata që financojnë dasmën, nuk do të ofendohen sepse ju nuk jeni dakord që gjera të caktuara të mos bëhen siç duan ata.
Koha është në anën tuaj. Është bërë gati si traditë që çiftet e fejuara të presin një vit përpara se të martohen dhe ky një vit është pothuajse fiks koha që duhet për planifikimin e një dasme. Përveç faktit që duke eleminuar dasmën, ju mund të bëheni zyrtarisht burrë e grua pa pritur një vit ët tërë, do të hiqni qafe dhe stresin e kohës së jashtëzakonshme që do t’ju marrë organizimi i një dasme.
Mund të jetë më romantike. Edhe pse do të jeni në krah të njër-tjetrit gjatë gjithë kohës, vështirë se do të keni mundësi të shijoni momente sëbashku midis seteve fotografike, zgjedhjes së sallës, fustanit, menusë dhe shqetësimit të vazhdueshëm nëse të ftuarit po kënaqen. Duke organizuar diçka më intime, do të shijoni atë për të cilët e gjithë kjo bëhet: ju.
Burimi: Marie Claire
als_Latn als_Latn als_Latn als_Latn als_Latn zho_Hans